Държавен вестник, бр. 28, 2016 г., стр. 93

БРОЙ  28	
Д Ъ Р Ж А В Е Н  В Е С Т Н И К 	
СТР.  93  
II.5.3. Дейностите, като правило, се из-
вършват чрез процедура за провеждане на 
открит конкурс в европейските коопериращи 
държави, които са изразили интерес към съ-
ответните дейности.
II.5.4. В случай на съфинансиране на дей-
ности Агенцията запазва пълна прозрачност 
по отношение на планираните и действително 
извършените разходи от изпълнителя, как-
то и по отношение на произхода на цялото 
финансиране за целите на изпълнението на 
договора. Където е подходящо, това може 
да включва право за извършване на одит от 
страна на или от името на Агенцията.
II.5.5. Всички права на интелектуална соб-
ственост, произтичащи от орбитален полет на 
полезен товар, включен в дейността на PECS, 
се уреждат с Правилника на Агенцията.
II.6. Заключителни разпоредби
II.6.1. Правителството на Република Бъл-
гария по принцип, в зависимост от целите 
на проекта за сътрудничество, е собственик 
на активите, произведени или финансирани 
от него в съответствие с PECS, както и на 
инфраструктурата, софтуера и оборудването, 
придобити за неговото изпълнение, като съ-
щевременно се вземат предвид принципите, 
регулиращи договорите на Агенцията.
II.6.2. За измененията, направени в насто-
ящото Приложение I, се изисква писменото 
съгласие на Страните.
Приложение II
Комитет на Плана за европейски коопери­
ращи държави
(Комитет на PECS)
Мандат и правилник за дейността
А. Мандат
Комитетът на PECS в сътрудничество с 
Агенцията наблюдава и контролира изпъл-
нението на PECS в съответствие с целите, 
правилата и процедурите, посочени в При-
ложение I към настоящото Споразумение. 
За тази цел той:
1. разглежда и одобрява чрез гласуване с 
обикновено мнозинство от страна на ECS, след 
получаване на уведомление за одобрение от 
съответните подчинени органи на Съвета на 
Агенцията, проекта на петгодишния PECS, 
посочен в параграф II.2 от целите, правилата 
и процедурите на PECS, и всички изменения 
в тях;
правото за гласуване на проекта на пет-
годишния PECS се предоставя и на всяка 
друга потенциална ECS, за която е подписано 
съответното споразумение за ECS, но то все 
още не е влязло в сила;
2. решава в съответствие с глава V от Пра-
вилника за дейността на Комитета на PECS 
езика, на който ще се провеждат заседанията 
на Комитета на PECS, като такова решение 
се взема чрез гласуване с обикновено мно-
зинство от страна на ECS;
3. взема под внимание евентуалните вноски 
или всяко увеличение на вноските, направени 
от участниците в PECS, както е отразено в 
Хартата на PECS;
4. получава информация относно техни-
ческата помощ, предоставена от национална 
институция под юрисдикцията на европейска 
кооперираща държава, посочена в целите, 
правилата и процедурите на PECS;
5. одобрява своя мандат и своя правилник 
за дейността и всички изменения в тях.
Б. Правилник за дейността
Глава I
Състав
1.1. Комитетът на PECS се състои изклю-
чително от представители на ECS.
1.2. Един представител от всяка държа-
ва – членка на Агенцията, може да присъства 
на заседанията на Комитета като наблюда-
тел. Председателите на Административния 
и финансов комитет (AFC), Комитета за 
индустриална политика (IPC), Комитета за 
международни отношения (IRC) и Научния 
и програмен комитет (SPC) на Агенцията са 
поканени да присъстват служебно и получават 
статут на наблюдател.
1.3. Всяка ECS може по принцип да бъде 
представлявана от не повече от двама делега-
ти. Участието като делегат е в зависимост от 
представянето на Председателя на препоръки, 
издадени от компетентния национален орган.
1.4. Делегатите могат да бъдат придружа-
вани от съветници. Имената и професиите 
на съветниците се съобщават на Генералния 
директор на Агенцията, преди те да вземат 
участие в работата на заседание на Комитета.
Глава II
Председателство
2.1. Комитетът избира за срок от една го-
дина от състава на представителите на ECS 
Председател и Заместник-председател.
2.2. Ако Председателят не е в състояние да 
изпълнява своите функции, Заместник-предсе-
дателят поема председателството вместо него/
нея. Действащият Председател има същите 
правомощия и задължения като Председателя.
2.3. Председателят ръководи разисквани-
ята на Комитета. Той/тя няма качеството на 
делегат. При изпълнение на своите функции 
Председателят остава на подчинение на Ко-
митета.
2.4. ECS, от името на която делегатът 
упражнява функциите на Председател, на-
значава делегат на негово/нейно място за 
срока на неговите или нейните функции като 
Председател.